b"\n_START_ARTICLE_\nEl gran salt\n_START_SECTION_\nArgument\n_START_PARAGRAPH_\nA continuaci\xc3\xb3 del su\xc3\xafcidi del fundador d'una gran empresa (agafant la hist\xc3\xb2ria de la mort de Elihu Menashe Blachowitz el 1975), el consell de direcci\xc3\xb3 d'aquesta preparar un pla destinat a prendre'n el control redimint les accions del fundador a baix preu abans que aquestes siguin posades a la venda al p\xc3\xbablic._NEWLINE_Els directors instal\xc2\xb7len doncs un jove i ingenu diplomat d'una escola de negocis al capdavant de l'empresa per tal de fer abaixar temporalment el valor de l'acci\xc3\xb3. Una periodista, enviada per assabentar-se'n m\xc3\xa9s sobre aquest desconegut li amaga la seva identitat per guanyar-se la seva confian\xc3\xa7a. Desgraciadament per al pla dels directors, l'empresa troba finalment encara m\xc3\xa9s \xc3\xa8xit que abans amb la invenci\xc3\xb3 del nou president, el hula hoop \xc3\xa9s un \xc3\xa8xit fulgurant.\n_START_SECTION_\nOr\xc3\xadgens i refer\xc3\xa8ncies\n_START_PARAGRAPH_\nMentre que intentaven vendre Sang f\xc3\xa0cil despr\xc3\xa9s l'haver-la dirigit, els germans Coen compartien una casa amb Sam Raimi. Acabaven llavors d'escriure The Hudsucker Proxy. Preveien fer aquesta pel\xc2\xb7l\xc3\xadcula des de 1985, per\xc3\xb2 necessitaven un pressupost important per aix\xc3\xb2. Gr\xc3\xa0cies a la seva Palma d'or al Festival de Canes de 1991 per a  Barton Fink , podien accedir a pressuposts molt m\xc3\xa9s grans. Van ajuntar-se amb el productor hollywoodienc Joel Silver que havia conegut algun \xc3\xa8xit amb pel\xc2\xb7l\xc3\xadcules d'acci\xc3\xb3 de gran pressupost i que estava interessat per treballar amb ells._NEWLINE_Els germans Coen tenien l'ambici\xc3\xb3 de fer una pel\xc2\xb7l\xc3\xadcula per al gran p\xc3\xbablic que fos massivament vista. L'\xc3\xbanica influ\xc3\xa8ncia de Silver sobre els germans Coen va ser de conv\xc3\xa8ncer-los de no filmar en blanc i negre. Va conv\xc3\xa8ncer Warner Brothers de finan\xc3\xa7ar la pel\xc2\xb7l\xc3\xadcula fent-los veure que seria una pel\xc2\xb7l\xc3\xadcula que seria ben acollida tant per la cr\xc3\xadtica com pel gran p\xc3\xbablic. L'estudi va acceptar amb la condici\xc3\xb3 que els germans Coen escullin grans estrelles pels papers principals. Joel Silver va protegir els germans Coen de la influ\xc3\xa8ncia dels estudis i va aconseguir deixar-los fer en el muntatge final._NEWLINE_Durant la pel\xc2\xb7l\xc3\xadcula, es poden veure refer\xc3\xa8ncies a pel\xc2\xb7l\xc3\xadcules de Frank Capra i de Preston Sturges. Per exemple, l'escena del mirall \xc3\xa9s una refer\xc3\xa8ncia a una escena similar de la pel\xc2\xb7l\xc3\xadcula d'aquest \xc3\xbaltim  The Lady Eve."